Lav et referat af nedenstående tekst:

Tekst:
Efter rygtet har floreret i et par dage, bekræfter Aalborg Håndbold nu, at man henter den slovenske playmaker Aleks Vlah fra sommeren 2023. Den 25-årig playmaker har indtil videre scoret 77 mål i 11 kampe i EHF Champions League for sin nuværende klub RK Celje Pivovarna Lasko, og det gør ham til den nuværende topscorer i ligaen. Den 191 centimeter høje slovener spillede tidligere i RK Zagreb. Og nu kan han altså tilføje Aalborg Håndbold til sit CV - Jeg synes, Aalborg Håndbold er en virkelig spændende klub, og jeg ser frem til de nye udfordringer efter sommerferien. Det er altid fedt at være på besøg i Aalborg som udehold, hvor der er fulde huse og tryk på fra de mange håndboldglade fans, og jeg glæder mig til at starte, udtaler Aleks Vlah. Gjorde sig bemærket Aleks Vlah er hentet på en tre-årig kontrakt. - Han gjorde sig særdeles bemærket med syv scoringer, da vi mødte Celje i Sparekassen Danmark Arena tidligere på sæsonen. Han er en spændende spiller og er allerede en af frontfigurerne på det slovenske landshold, udtaler direktør, Jan Larsen. Sloveneren fik allerede sin første internationale erfaring med slovenske RD Koper i EHF Cuppen i 2016 som blot 18-årig. Siden gik turen til de kroatiske mestre HC PPD Zagreb i tre sæsoner, inden han i 2021 skiftede tilbage til hjemlandet og RK Celje. Et hold som Aalborg Håndbold om kort tid møder på udebane. En anden stjerne takker af Aalborg Håndbold meddelte tilbage i december , at verdensstjernen Aron Palmársson stopper i klubben efter den igangværende sæson - altså sommeren 2023, hvilket er et år tidligere end egentlig planlagt. Dermed stod Aalborgenserne og skulle finde en erstatning af den stærke playmaker.

Referat:
Spilleren gjorde sig særdeles bemærket hos direktør Jan Larsen i specielt en kamp.